Υπάρχει μια απλή μέθοδος διαλογισμού
που θα προτείνατε στους λατίνους εραστές
για να βρουν τον δρόμο τους;
Η πιο απλή μέθοδος
για τους εραστές είναι
καθώς κάνουν έρωτα
να τον μετατρέψουν σε ιερή εμπειρία.
Όλες οι θρησκείες έχουν καταστρέψει
την ιερότητα του έρωτα.
Τον έχουν καταδικάσει ως αμαρτία.
Και ο προγραμματισμός έχει περάσει τόσο βαθιά στον ανθρώπινο νου
που οι άνθρωποι κάνουν έρωτα τόσο βιαστικά!
Σαν να θέλουν να τον τελειώσουν όσο το δυνατόν πιο γρήγορα.
Φυσικά, αν είναι αμαρτία,
είναι καλύτερα να τελειώσεις γρήγορα.
Οι καρδιές τους είναι βαριές από την ενοχή,
το μυαλό τους εντελώς γεμάτο από την αμαρτία.
Αν οι εραστές θέλουν να κάνουν τον έρωτα μια διαλογιστική εμπειρία
τότε το πρώτο πράγμα είναι να εγκαταλείψουν την ιδέα ότι είναι αμαρτία,
ότι είναι κάτι λάθος.
Είναι κάτι απέραντα όμορφο,
ένα καταπληκτικό δώρο της φύσης,
της ύπαρξης, για το οποίο δεν θα έπρεπε να νιώθεις ένοχος,
θα έπρεπε να νιώθεις ευγνώμων.
Και για να δείξεις την ευγνωμοσύνη σου,
θα έπρεπε να δημιουργήσεις ένα ιδιαίτερο μέρος για τον έρωτα.
Κάθε σπίτι και κάθε ζευγάρι που έχει τη δυνατότητα
θα έπρεπε να έχει ένα ιδιαίτερο δωμάτιο μόνο για τον έρωτα.
Όχι άλλες συχνότητες εκεί, όχι μαλώματα και διαπληκτισμοί,
όχι μαξιλαροπόλεμοι,
οι εραστές θα έπρεπε να μπαίνουν στο δωμάτιο αφού κάνουν μπάνιο,
σα να πήγαιναν σε έναν ναό.
Το δωμάτιο θα πρέπει να είναι γεμάτο από τη μυρωδιά μύρου
δεν θα πρέπει να υπάρχει δυνατό φως, μόνο κεριά και απαλό φως,
και δεν θα'πρεπε να βιάζονται.
Γιατί το προκαταρκτικό παιχνίδι είναι φοβερά σημαντικό.
για τον απλό λόγο ότι ολόκληρο το σώμα της γυναίκας είναι ερωτικό.
Το σώμα του άντρα δεν είναι ολόκληρο ερωτικό.
Η σεξουαλικότητά του είναι τοπική,
περιορισμένη μόνο στα γεννητικά του όργανα,
αλλά ολόκληρο το σώμα της γυναίκας είναι ερωτικό
και, αν δεν αρχίσει να πάλλεται ολόκληρο το σώμα της με αγαλλίαση, με έκσταση,
δεν θα έχει οργασμική εμπειρία.
Αν ο άντρας παίξει αρκετά με το κορμί της γυναίκας
και η γυναίκα παίξει αρκετά με το σώμα του άντρα,
και η τεχνική του διαλογισμού είναι,
καθώς παίζετε με το κορμί ο ένας του άλλου
παραμείνετε μάρτυρας της κατάστασης, μην ταυτιστείτε.
Έτσι υπάρχουν τέσσερα πρόσωπα, όχι δύο.
Η γυναίκα και η μάρτυρας μέσα της,
ο άντρας και ο μάρτυρας μέσα του,
Ο μάρτυρας απλά παρακολουθεί
τι κάνει ο άντρας στη γυναίκα,
τι κάνει η γυναίκα τον άντρα.
Ο μάρτυρας δεν κρίνει τι είναι καλό και κακό,
είναι απλώς σαν ένας καθρέφτης που αντανακλά τι συμβαίνει.
Αυτή η παρατήρηση δεν είναι τίποτ' άλλο
από συνειδητότητα, προσοχή, συνείδηση,
και ιδιαίτερα στα προκαταρκτικά,
αν είστε συνειδητοί και προσεκτικοί,
τότε υπάρχει η δυνατότητα
να ξέρετε και οι δύο την ακριβή στιγμή
που τα σώματά σας είναι έτοιμα να κάνουν έρωτα.
Θα νιώσετε τον βιο-ηλεκτρισμό των κορμιών σας.
Όταν αρχίζετε να κάνετε έρωτα, μην είστε βιαστικοί.
Αφήστε τη γυναίκα να είναι πάντοτε από πάνω,
Η ιεραποστολική στάση είναι η χειρότερη στάση του κόσμου.
Στην Ανατολή, πριν φτάσουν οι Χριστιανοί,
κανείς δεν ήξερε
ότι ο άντρας μπορεί να είναι πάνω από τη γυναίκα.
Είναι τόσο βάναυσο, είναι τόσο άσχημο.
Η γυναίκα είναι ντελικάτη
και ένα τεράστιο ζώο
κάνει πους-απς πάνω από την κακόμοιρη γυναίκα.
Στην Ινδία ονομάζεται ιεραποστολική στάση
γιατί έγινε γνωστή μόνο όταν ήρθαν ιεραπόστολοι.
Έκαναν γνωστό στην Ινδία ότι κι αυτό είναι δυνατό.
Αλλιώς, η γυναίκα πρέπει να είναι πάντα από πάνω.
Και επιστημονικά είναι σωστό να είναι η γυναίκα από πάνω.
Γιατί τότε μπορεί να είναι πιο ενεργή
και ο άντρας μπορεί να είναι λιγότερο ενεργητικός.
Εάν ο άντρας είναι από πάνω η γυναίκα δεν μπορεί να είναι πιο ενεργή
και ο άντρας είναι πιο ενεργός.
Κι αν είναι πιο ενεργός φτάνει στην εκσπερμάτωση πολύ σύντομα,
και η γυναίκα δεν έχει φτάσει ακόμα στο σημείο του οργασμού.
Όταν η γυναίκα είναι από πάνω και αυτή είναι ενεργή
και ο άντρας παραμένει λιγότερο ενεργός,
υπάρχει κάθε πιθανότητα,
όταν η γυναίκα έρθει σε οργασμό
τότε να έρθει σε οργασμό και ο άντρας.
Και αν και οι δυό έρθουν σε οργασμό ταυτόχρονα,
γίνεται μία καταπληκτική συνάντηση και ένωση
σαν να εξαφανίζονται τα σώματα,
και οι δυο ψυχές δεν είναι πια δυο ψυχές,
οι δύο υπάρξεις δεν είναι πια δυο υπάρξεις,
και η παρατήρηση συνεχίζεται,
αυτή είναι η εσωτερική σου διαλογιστική δουλειά, που συνεχίζεται.
Παρακολουθείς, είσαι μάρτυρας
Αφού ο οργασμός σου έχει κατασταλάξει
και εξαφανίζεται σιγά-σιγά, παρακολούθησέ τον.
Παρακολουθήστε καθώς ανεβαίνει, παρακολουθήστε καθώς εκρήγνυται,
παρακολουθήστε καθώς ξαναγυρίζετε
στην κανονική κατάσταση του σώματός σας.
Και μην βιάζεστε να χωρίσετε ο ένας απ' τον άλλο.
Μείνετε μαζί για λίγο.
Στην τάντρα αυτό λέγεται ο οργασμός της κοιλάδας,
που είναι άγνωστος σε εκατομύρια ανθρώπους.
Ο πρώτος οργασμός ήταν ο οργασμός της κορυφής.
Συναντηθήκατε οι δυό σας σε μια κορυφή της ενέργειάς σας.
Τώρα η κορυφή εξαφανίστηκε,
αλλά κάθε κορυφή έχει μια κοιλάδα στο πλάι της,
χωρίς κοιλάδα δεν μπορεί να υπάρξει κορυφή.
Έτσι, αν μπορείτε να μείνετε σιωπηλοί παρατηρώντας, μαζί,
θα μείνετε έκπληκτοι. Ένας άλλος οργασμός,
με μια ολότελα διαφορετική ομορφιά,
ένα διαφορετικό βάθος, μια διαφορετική χαρά.
Ο οργασμός της κοιλάδας.
Μέχρι να εξαφανιστεί ο οργασμός της κοιλάδας
και να ξαναγυρίσετε στην κανονική σας κατάσταση, μη χωριστείτε.
Εντωμεταξύ η μαρτυρία συνεχίζεται.
Όταν χωριστείτε, μην αρχίσετε να βυθίζεστε στον ύπνο,
κάτι πολύ ουσιαστικό γίνεται ακόμα
και αυτό είναι το παιχνίδι μετά.
Δημιουργήσατε τέτοια αναστάτωση στην ενέργεια
στο σώμα και τον νου ο ένας του άλλου,
που χρειάζεται να κάνετε μασάζ και να παίξετε με το σώμα του άλλου,
και μαζί μύρο, λουλούδια, κεριά, μουσική,
αν έχετε όρεξη να χορέψετε, χορέψτε,
αλλά η παρατήρηση συνεχίζεται.
Γιατί επιμένω ότι η παρατήρηση συνεχίζεται.
Δίνω έμφαση σ' αυτό γιατί αν το κάνετε πολλές φορές,
μια μέρα μπορείτε να δοκιμάσετε την παρατήρηση μόνη της.
Χωρίς τον άντρα σας, χωρίς τη γυναίκα σας, μόνοι,
στο ίδιο δωμάτιο, στην ίδια ατμόσφαιρα, με το ίδιο άρωμα μύρου,
που δημιουργεί τις ίδιες αναμνήσεις,
το ίδιο φως, η ίδια κατάσταση
και αρχίζετε απλά να βιώνετε, καθισμένοι εκεί,
και σας περιμένει μεγάλη έκπληξη.
Όλα όσα συνέβαιναν μαζί με τη γυναίκα
αρχίζουν να συμβαίνουν μέσα σας
χωρίς τη γυναίκα ή χωρίς τον άντρα.
Αρχίζετε να κινείστε αργά προς τον οργασμό της κορυφής,
η ίδια εμπειρία, χωρίς φυσική, χωρίς βιολογική έκφραση,
και φτάνετε στον οργασμό της κοιλάδας, η ίδια εμπειρία.
Μάθατε τον διαλογισμό μέσα από τον έρωτα,
και μάθατε επίσης τον έρωτα μέσα από τον διαλογισμό,
τα οποία θα συνεχίσουν να εμπλουτίζουν το ένα το άλλο,
κι αυτό θα φέρει ωριμότητα και στα δύο πρόσωπα.
Και η ωριμότητα θα απελευθερώσει την καταπιεσμένη ευφυία, συνειδητότητα, αγάπη, ευαισθησία,
και θα καταστρέψει τη ζήλεια, τον θυμό, το μίσος,
θα φέρει τρομερές αλλαγές μέσα σας.
Αυτές οι αλλαγές θα αποδείξουν ότι είστε στον σωστό δρόμο.